Alisher Usmonov tashkil qilgan yangi tanlov g‘oliblari 1 mln rubl mukofot oladi

Rossiyalik tadbirkor, asli o‘zbekistonlik Alisher Usmonov eng yaxshi startap uchun yangi tanlov e’lon qildi. Bu haqda UzNews xabar bermoqda.

Bu haqda milliarder “VKontakte”dagi sahifasi orqali ma’lum qildi.
U avvalo muxolif siyosatchi Aleksey Navalniy bilan bahsi borasidagi hazillar yuzasidan o‘tkazilgan tanlovning yopilganini e’lon qildi.
“O‘ylashimcha, juda yaxshi ko‘ngil yozdik”, — deb xulosa yasadi o‘z tashabbusiga milliarder.
Endilikda u “VKontakte”dagi sahifasini yangi tashabbuslar uchun maydon sifatida ishlatishga qaror qildi. Jumladan, mazkur ish doirasida birinchi galda startaplar tanlovi o‘tkaziladi.
Ushbu tanlovda g‘olib bo‘lgan 1 million rubl mukofot oladi. Yil yakunlariga ko‘ra eng yaxshi loyiha jamoasi investitsiyalar masalasini muhokama qilish uchun taklif etiladi.